VIJENDAR
బాక్సర్‌ ఫ్ర్రాన్సిస్‌ చెకాతో డిసెంబర్‌ 17న విజేందర్‌ బౌట్‌
న్యూఢిల్లీ: పరాజయం లేకుండా ముందుకు దూసుకుపోతున్న భారత స్టార్‌ బాక్సర్‌ విజేందర్‌ తన ప్రొఫెషనల్‌ కెరీర్‌లో బలమైన ప్రత్యర్థిని ఎదుర్కోబోతున్నాడు.ప్రపంచ మాజీ చాంపి యన్‌, ప్రస్తుత ఖండాంతర ఛాంపియన్‌ అయిన టాంజానియా బాక్సర్‌ ప్రాన్సిస్‌ చెకాతో తలపడ బోతున్నాడు.కాగా ఈ భారీ బౌట్‌ ఢిల్లీలో డిసెం బర్‌ 17న జరుగుతుంది.కాగా 34 సంవత్సరాల ఈ సీనియర్‌ టాంజానియా బాక్సర్‌ తలపడిన 43 బౌట్లలో 32 విజయాలు సాధించాడు.వీటిలో 17 నాకౌట్లు ఉండటం విశేషం.ఇక విజేందర్‌ విషయానికి వస్తే అపజయాలు ఎరుగని ధీరునిగా భారత ప్రొఫెషనల్‌ బాక్సింగ్‌లో దూసుకెళ్తు న్నాడు. విజేందర్‌ ఇప్పటి వరకు తలపడిన 7 బౌట్లలో వరుసవిజయాలతో జోరు మీదున్నాడు.వీటిలో ఆరు నాకౌట్లు న్నాయి. చెకా అనుభవజ్ఞుడైన బాక్సర్‌ ఎన్నో బౌట్లలో విజయం సాధించాడు. అయితే ఇవేమీ నన్ను వెనక్కితగ్గేలా చేయవు,నేను అతని స్థాయికి చేరేం దుకు చాలా కఠిన శిక్షణను పొందు తున్నాను. తప్ప కుండా మరో విజయం సాధిస్తా అని విజేందర్‌ పేర్కొన్నాడు. భారత్‌తో జరిగే ఈ పోరులో గతం లో మాదిరిగానే తనకు భారీగా అభిమానుల మద్దతు లభిస్తుం దని, విజయంపై పూర్తి నమ్మకంతో ఉన్నట్లు వెల్లడించాడు. కాగా తాను గెలుచుకున్న డబ్ల్యూ బిఓ సూపర్‌ మిడిల్‌ వెయిట్‌ ఆసియా పసిఫిక్‌ టైటిల్‌ను నిలబెట్టుకుంటానని ధీమాగా చెబుతున్నాడు. మరోవైపు విజేందర్‌ను మట్టి కరిపిస్తానని చెకా మాటల యుద్ధానికి దిగుతున్నాడు